**Byforskønnelse og –vedligeholdelse**

**Byvandring i Kliplev mandag den 30 oktober 2017**

Deltagere: Nis og Ingelise Hye, Uve Jensen, Lis og Bjarne Petersen, Inge-Brit Mathiesen,

 Ingrid Hansen, Karin Hansen og Kirsten Enig

Fraværende: Hans Frederiksen og Rene Ommen

**Kliplev Hovedgade – ved siden af pizzaria**

Området er i øjeblikket tilplantet med potentilla. Imidlertid er der også nogle roser, som bliver

klemt samt to træer (muligvis japansk kirkebær) samt et stort birketræ.

Da gruppen på dette tidspunkt ligesom var delt op i flere smågrupper, viser det sig, at der er flere

forslag til, hvordan beplantningen skal være:

**Forslag**: Beplantningen med Potentilla bevares og udbygges. Roserne m.m. fjernes.

Birketræet beskæres. De to træer trimmes eller fjernes, hvis der er sygdom i dem.

eller

 Potentilla planterne fjernes, og roserne bevares

**Torvet 1, Kliplev**

Området er privatejet og fungerer i øjeblikket som parkeringsplads.

**Forslag:** Det kunne pynte meget på krydset, hvis vi kunne få tilladelse af ejeren til at

opstille en af kommunens blomsterkummer (gerne en med lidt stærkere farver

 end den, vi havde opstillet på kunsthjørnet i år)

**Hjørnet Kliplev Nygade/Bjerndrupvej – området over for Brugsen**

Området består i virkeligheden af to særskilte ”pladser” med fortov imellem.

**Det ene område** er allerede beplantet med gul/orange liljer og fremstår egentlig pænt, når liljerne

er i blomst. Senere, hvor det står med mange visne blomsterstande, får det et sjusket udseende.

 Med den nuværende beplantning er bedet ikke let at vedligeholde.

**Forslag:** Den nuværende beplantning fjernes og erstattes med en beplantning, som er smuk

over en længere periode (se bemærkning om beplantning)

**Det andet område** ejes formentlig af TDC? Området henligger uplejet . Hvis tilladelse gives af

grundens ejer, har gruppen følgende forslag:

**Forslag:** Gruppen foreslår, at der lægges ny belægning på den lille plads , og at der

opstilles en blomsterkumme. Blomsterfarverne i de to bede tilpasses hinanden.

**Den store parkeringsplads foran kirkegården**

Området har grus/perlesten som belægning. Det er meget dårligt vedligeholdt, og er således

fyldt med – til tider meget højt - ukrudt i hele vækstperioden. Kommunens vedligeholdelse af

pladsen er altså meget utilstrækkelig. Desuden fremstår den store plads uden ”noget for øjet”.

Eneste pynt er en række store sten.

**Forslag:** Det skal vurderes hvilken belægning, der er mest hensigtsmæssig.

Det foreslås, at de store sten fjernes og erstattes med et stort bed, som

 tilplantes, så det harmonerer med beplantningen på byens andre hjørner (se

 bemærkning om beplantning)

**Pladsen ved stationen (hvor den tidligere stationsbygning stod)**

Pladsen ejes formentlig af DSB og fremstår relativt velholdt.

**Forslag:** Det kunne være hensigtsmæssigt at opstille borde/bænke i dette området.

**Pladsen ved krydset Kliplev Hovedgade/Sdr. Landevej (v. forsamlingsgården)**

Pladsen er tilplantet med græs. På området er opstillet en bænk, som trænger meget til

en renovering/udskiftning.

**Forslag:** Der opstilles en blomsterkumme, og bænken males eller udskiftes.

**Byens kunsthjørne i krydset Kliplev Hovedgade/Lundtoftvej**

Det meget synlige hjørne er en stor del af vækstsæsonen fyldt med ukrudt. Kommunen har altså

ikke vedligeholdt det på tilstrækkelig vis.

**Forslag:** Hjørnet vil kunne fremstå meget bedre, hvis frivillige tager en del af ansvaret for

vedligeholdelsen. Der er allerede 2 personer, der har meldt sig til opgaven (Karin og

 Ingrid)

**Område ved Skolegade/Lillegade**

På området er der en bænk, som trænger til at renoveres/udskiftes.

**Forslag:** Der udlægges perlegrus, og bænken renoveres/udskiftes.

**Området bag skolen**

Det er foreslået, at der på dette område anlægges en park med en sø, som skal kunne

opsamle overfladevand fra det omkringliggende område. Det er et stort projekt, som vil

involvere professionelle, som fx landskabsarkitekt m.fl.

**Diverse bemærkninger**

Det er tanken, at anlæggelse og renovering af ovenfor nævnte pladser/hjørner i byen sker

således, at der er skabes en vis konsensus mellem pladserne. Her tænkes der såvel på belægning

som beplantning. Gruppen har et forslag om, at der plantes lavendler, som skal udgøre

størstedelen af beplantningen, således at Kliplev kommer til at fremstå som en ”lavendlernes by”.

Dette inspireret af, at der allerede er plantet mange lavendler på kirkegårdsdiget, og at lavendler

er smukke stort set året rundt.

**Næste møde i gruppen finder sted den 23. november 2017 i Hallen.**

ref. Kirsten Enig/31.10.2017